જે દૈવી ગુણો વિકસાવવા અને માનવતા ધારણ કરવા બુદ્ધ ઉપદેશ આપે છે તેને ચરિતાર્થ કરવાનો આ ઉત્તમ અવસર છે એમ એણે માન્યું. બુદ્ધના ઉપદેશને વ્યવહારમાં ઉતાર્યા વિના કેવળ એને છપાવવાના ભૌતિક યાંત્રિક કાર્યમાં એ સંલગ્ન રહ્યો હોત તો તેણે બુદ્ધને અન્યાય કર્યો ગણાત. એટલે જે જાપાનના લોકોએ સૂત્રગ્રંથ પહેલીવાર જાપાની ભાષામાં છપાયો ત્યારે કહ્યું હતું – “તેત્સુજેને આ સૂત્રગ્રંથની ત્રણ આવૃત્તિઓ છપાવી હતી, જે પૈકીની પહેલી બે આવૃત્તિઓ અદ્રશ્ય છે, પણ તે બન્ને આવૃત્તિઓ આ ત્રીજી આવૃત્તિ કરતાં સુંદરતમ હતી.”